[{"text_idx": "#000000", "text": "Raul Vaiksoo: Pa\u0308tt vo\u0303i Pu\u0308hak"}, {"text_idx": "#000001", "text": "Arhitekt Raul Vaiksoo marsib so\u0303geduse ja geniaalsuse piirimail, va\u0308a\u0308nates reegleid, siunates digimaailma ja nautides elu ko\u0303ige kiuste."}, {"text_idx": "#000002", "text": "Tal ei ole siiani mobiiltelefoni, ta ei juhi autot ja ta keeldub igasugusest kiirustamisest. Ometi jo\u0303uab tunnustatud arhitekt Raul Vaiksoo alati minuti pealt nii tellijatega kohtuma, loenguid andma kui ka po\u0308o\u0308rastele va\u0308ljaso\u0303itudele koos so\u0303pradega."}, {"text_idx": "#000003", "text": "Raul usub, et jumaliku puudutuse osaliseks saab vaid to\u0308o\u0308d tehes ja kui inspiratsioon peale tuleb, to\u0308o\u0308tab ta mitu o\u0308o\u0308pa\u0308eva ja\u0308rjest. Tema projekteeritud ehitisi leiab u\u0308le Eesti ja teda on to\u0308o\u0308de eest pa\u0308rjatud nii kultuurkapitali aastapreemia kui vabariigi teenetema\u0308rgiga."}, {"text_idx": "#000004", "text": "Piip u\u0308hes, lemmiko\u0303lu teises ka\u0308es, ei seisa karismaastiline mees aga alati taevasel pjedestaalil, vaid ko\u0303nnib sageli so\u0303geduse ja geniaalsuse piiril. Ta on kirglik ja pu\u0308hendunud, samal ajal kompromissitu ja argielus ta\u0308iesti saamatu, suutmata ko\u0303ige lihtsamat toitu valmistada vo\u0303i pangakaarti kasutada. Nii vo\u0303ib Raul oma kaaslastele olla parajaks nuhtluseks, kuid tema fenomenaalne ma\u0308lu ja oskus oma andeid maksimaalselt realiseerida teevad vastuolulisest mehest vastupandamatu kaaslase."}, {"text_idx": "#000005", "text": "(Su\u0308nd 1989) on o\u0303ppinud Tartu U\u0308likoolis Teoloogiat, Balti Filmi- ja Meediakooli operaator-lavastaja erialal ja lo\u0303petanud filmioperaatoritele mo\u0303eldud rahvusvahelise magistrio\u0303ppe Iirimaal ja Budapestis. To\u0308o\u0308tab vabakutselise ma\u0308ngu-, dokk- ja reklaamfilmi operaatorina."}]